Birčenafo tiltas
Birčenafo tiltas (angl. Birchenough Bridge) – kabamais arkinis tiltas per Savės upę Zimbabvėje. Tiltas yra už 62 km nuo Čipingės miesto Manikalando provincijoje, kelyje tarp Mutarės ir Masvingo. Zimbabvės gyventojai šį tiltą laiko šalies pasididžiavimu, jo atvaizdas matyti ant 20 centų monetos. Tiltas pavadintas britų verslininko sero Henry Birchenough (1853–1937) garbei, įvertinant jo indėlį į tuometinės Pietų Rodezijos techninės pažangos kėlimą. Verslininko valdoma kompanija „Beit Railway Trust“ finansavo šio tilto statybą. Britui mirus jo pelenai buvo užmūryti vienoje tilto atramoje. Abiejuose krantuose įrengti bronziniai bareljefai ir memorialinės lentos. Jo vardu vadinamas ir prie tilto įsikūręs kaimas. Statinį suprojektavo Ralfas Frymanas (1880–1950), kurio kiti garsūs tiltai yra Viktorijos krioklio tiltas (1905), Sidnėjaus uosto tiltas (1932). Pastarojo sumažinta kopija – šis tiltas Zimbabvėje.